02009D0011 — SL — 12.10.2018 — 003.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B ODLOČBA KOMISIJE z dne 19. decembra 2008 o odobritvi metod za razvrščanje prašičjih trupov v Španiji (notificirano pod dokumentarno številko C(2008) 8477) (Besedilo v španskem jeziku je edino verodostojno) (2009/11/ES) (UL L 006 10.1.2009, str. 79)

spremenjen z:









▼B

ODLOČBA KOMISIJE

z dne 19. decembra 2008

o odobritvi metod za razvrščanje prašičjih trupov v Španiji

(notificirano pod dokumentarno številko C(2008) 8477)

(Besedilo v španskem jeziku je edino verodostojno)

(2009/11/ES)







▼M3

Člen 1

Za razvrščanje prašičjih trupov v Španiji se v skladu s točko 1 oddelka B.IV Priloge IV k Uredbi (EU) št. 1308/2013 Evropskega parlamenta in Sveta ( 1 ) odobri uporaba naslednjih metod:

(a) naprava, imenovana „Fat-O-Meat'er (FOM)“, in z njo povezane metode ocenjevanja, ki so podrobno opredeljene v delu 1 Priloge;

(b) naprava, imenovana „Fully automatic ultrasonic carcass grading (Autofom)“, in z njo povezane metode ocenjevanja, ki so podrobno opredeljene v delu 2 Priloge;

(c) naprava, imenovana „Ultrafom 300“, in z njo povezane metode ocenjevanja, ki so podrobno opredeljene v delu 3 Priloge;

(d) naprava, imenovana „Automatic vision system (VCS2000)“, in z njo povezane metode ocenjevanja, ki so podrobno opredeljene v delu 4 Priloge;

(e) naprava, imenovana „Fat-O-Meat'er II (FOM II)“, in z njo povezane metode ocenjevanja, ki so podrobno opredeljene v delu 5 Priloge;

(f) naprava, imenovana „AutoFOM III“, in z njo povezane metode ocenjevanja, ki so podrobno opredeljene v delu 6 Priloge;

(g) „ročna metoda (ZP)“ z ravnilom in z njo povezane metode ocenjevanja, ki so podrobno opredeljene v delu 7 Priloge;

(h) naprava, imenovana „CSB-Image-Meater“, in z njo povezane metode ocenjevanja, ki so podrobno opredeljene v delu 8 Priloge;

(i) naprava, imenovana „gmSCAN“, in z njo povezane metode ocenjevanja, podrobneje opredeljene v delu 9 Priloge.

Ročna metoda ZP z ravnilom iz točke (g) prvega odstavka se odobri samo za klavnice:

(a) kjer število zakolov letno v povprečju ne presega 500 prašičev na teden ter

(b) ki imajo klavno linijo z zmogljivostjo predelave največ 40 prašičev na uro.

▼B

Člen 2

Z odstopanjem od člena 2 Uredbe (EGS) št. 3220/84 se lahko prašičji trupi pred tehtanjem in razvrščanjem obdelajo tudi brez sprednjih nog. V tem primeru se zaradi določitve cen za prašičje trupe na primerljivi podlagi zabeležena masa toplega trupa poveča za 0,840 kg.

Člen 3

Spremembe naprav ali metod ocenjevanja niso dovoljene.

Člen 4

Odločba 88/479/EGS se razveljavi.

Člen 5

Odločba je naslovljena na Kraljevino Španijo.









PRILOGA

METODE ZA RAZVRŠČANJE PRAŠIČJIH TRUPOV V ŠPANIJI

Del 1

FAT-O-MEATER (FOM)

1. Razvrščanje prašičjih trupov se opravi z napravo, imenovano „Fat-O-Meater (FOM)“.

2. Naprava je opremljena s sondo premera 6 milimetrov, ki vsebuje fotodiodo tipa Siemens SFH 950 in fotodetektor (tipa SFH 960) ter ima obratovalno razdaljo med 3 in 103 milimetri. Rezultati meritev se računalniško preračunajo v ocenjeni delež mesnatosti.

3. Delež mesnatosti trupa se izračuna v skladu z naslednjo enačbo:

= 66,91 – 0,895 X1 + 0,144 X2

pri čemer je:

= ocenjeni delež mesnatosti (v odstotkih),

X1 = debelina slanine, merjena 60 mm od vzdolžne osi trupa med tretjim in četrtim zadnjim rebrom (v milimetrih),

X2 = debelina mišice, merjena istočasno in na istem mestu kot X1 (v milimetrih).

Ta enačba velja za trupe, ki tehtajo med 60 in 120 kilogrami.

Del 2

FULLY AUTOMATIC ULTRASONIC CARCASSE GRADING (AUTOFOM)

1. Razvrščanje prašičjih trupov se opravi z napravo, imenovano „Fully automatic ultrasonic carcasse grading (Autofom)“.

2. Naprava je opremljena s 16 ultrazvočnimi pretvorniki s frekvenco 2 MHz (Krautkrämer, SFK 2 NP), med katerimi je obratovalna razdalja 25 mm.

Podatki ultrazvočne meritve vsebujejo meritve debeline hrbtne slanine in mišice.

Rezultati meritev se računalniško preračunajo v ocenjeni delež mesnatosti.

3. Delež mesnatosti trupa se izračuna na podlagi 34 merilnih točk z uporabo naslednje enačbe:

= 70,59614 – 0,0904 · V22 – 0,23033 · V23 – 0,15558 · V44 + 0,086638 · V46 – 0,09965 · V48 – 0,10002 · V49 – 0,11624 · V51 – 0,05561 · V52 – 0,04854 · V53 – 0,0432 · V54 – 0,00282 · V55 + 0,051829 · V57 + 0,036795 · V58 – 0,00519 · V59 – 0,0269 · V60 – 0,06432 · V61 – 0,05323 · V62 – 0,05229 · V64 – 0,0523 · V65 + 0,005645 · V72 – 0,06505 · V73 – 0,04587 · V74 + 0,015041 · V77 + 0,030928 · V78 – 0,08024 · V79 – 0,07275 · V80 – 0,07497 · V85 – 0,06818 · V86 – 0,06875 · V87 – 0,04742 · V90 – 0,00698 · V91 + 0,046485 · V92 – 0,10403 · V93 + 0,160475 · V123

pri čemer je:

= ocenjeni delež mesnatosti trupa.

V22, V23, … V123 so spremenljivke, ki se jih meri z Autofomom

4. Opis merilnih točk in statistične metode so v delu II Protokola, ki ga je Španija poslala Komisiji v skladu s členom 3(3) Uredbe (EGS) št. 2967/85.

Ta enačba velja za trupe, ki tehtajo med 60 in 120 kilogrami.

Del 3

ULTRA FOM 300

1. Razvrščanje prašičjih trupov se opravi z napravo, imenovano „UltraFOM 300“.

2. Naprava je opremljena z ultrazvočno sondo s frekvenco 4 MHz (Krautkrämer MB 4 SE). Ultrazvočni signal se digitalizira, shrani in obdela z mikroprocesorjem (tipa Intel 80 C 32). Naprava Ultra-FOM sama preračuna rezultate meritev v predvideni delež mesnatosti.

3. Delež mesnatosti trupa se izračuna v skladu z naslednjo enačbo:

= 69,22 – 1,023 X1 + 0,116 X2

pri čemer je:

= ocenjeni delež mesnatosti (v odstotkih),

X1 = debelina slanine, merjena 70 mm od vzdolžne osi trupa med tretjim in četrtim zadnjim rebrom (v milimetrih),

X2 = debelina mišice, merjena istočasno in na istem mestu kot X1 (v milimetrih).

Ta enačba velja za trupe, ki tehtajo med 60 in 120 kilogrami.

Del 4

AUTOMATIC VISION SYSTEM (VCS2000)

1. Razvrščanje prašičjih trupov se opravi z napravo, imenovano „Automatic Vision system (VCS2000)“.

2. Naprava VCS 2000 je sistem obdelave slike za samodejno določanje tržne vrednosti prašičjih polovic. Sistem se uporablja z omrežno povezavo znotraj proizvodnega sistema zakola, pri katerem kamere samodejno snemajo polovice. Slikovne podatke nato obdela računalnik s posebno programsko opremo za obdelavo slike.

3. Delež mesnatosti trupa se izračuna z naslednjo enačbo na podlagi 70 merilnih točk:

= 37,49855 + 0,017715 · X2 – 0,00075 · X40 – 0,02522 · X50 – 0,04549 · X52 – 0,0000335 · X59 – 0,000093 · X62 – 0,0000814 · X63 – 0,0000715 · X64 – 0,0000494 · X66 – 0,0000482 · X67 – 0,00047 · X69 + 0,000304 · X70 + 0,00867 · X77 – 0,03007 · X79 – 0,04575 · X81 – 0,01742 · X82 – 0,01768 · X83 – 0,03114 · X84 – 0,02549 · X85 – 0,0265 · X92 – 0,03299 · X95 – 0,02472 · X99 – 0,0399 · X102 + 0,020178 · X103 – 0,04614 · X106 + 0,012659 · X107 + 0,012256 · X110 + 0,015358 · X113 – 0,23294 · X116 + 0,010157 · X117 – 0,07282 · X120 + 0,126624 · X142 + 6,052785 · X2/6 – 13,2893 · X14/10 + 7,287408 · X77/51 – 4,09296 · X79/51 – 11,4326 · X81/51 – 1,28847 · X82/51 – 0,57019 · X83/51 – 5,21869 · X84/51 – 2,92106 · X85/51 + 8,274608 · X88/51 + 9,886478 · X91/51 – 0,00442 · X47/79 – 0,04848 · X50/79 + 0,227913 · X54/79 + 2,845209 · X77/79 + 0,018409 · X86/79 – 0,00838 · X89/79 + 0,007447 · X94/79 + 136,5994 · X27/20 + 182,973 · X29/20 – 6,82665 · X59/20 – 261 768 · X61/20 – 7,85416 · X62/20 – 3,8587 · X63/20 – 16,6166 · X64/20 – 59,2087 · X65/20 – 3,21138 · X66/20 – 6,96096 · X67/20 + 20,91982 · X68/20 – 109,736 · X69/20 + 243,641 · X70/20 + 29,84246 · X73/20 + 15,50442 · X74/20 – 0,30367 · X36/59 – 2,07787 · X40/59 – 0,38605 · X42/59 – 1,90547 · X69/59 + 3,554836 · X70/59

pri čemer je:

= ocenjeni odstotek mesnatosti trupa

X2, X40, … X70/59 so spremenljivke, ki se merijo z VCS2000

4. Opis merilnih točk in statistične metode so v delu II Protokola, ki ga je Španija poslala Komisiji v skladu s členom 3(3) Uredbe (EGS) št. 2967/85.

Ta enačba velja za trupe, ki tehtajo med 60 in 120 kilogrami.

▼M1

Del 5

FAT-O-MEAT’ER (FOM II)

1. Pravila iz tega dela se uporabljajo, kadar se razvrščanje prašičjih trupov opravi z napravo, imenovano „Fat-O-Meat’er (FOM II)“.

2. Naprava je nova različica merilnega sistema Fat-O-Meat’er. Merilno pištolo FOM II sestavljajo optična sonda z nožem, priprava za merjenje globine z obratovalno razdaljo med 0 in 125 mm ter sistem za pridobivanje in analiziranje podatkov – Carometec Touch Panel i15 computer (Ingress Protection IP69K). Rezultate meritev naprava FOM preračuna v ocenjeni delež mesnatosti.

3. Delež mesnatosti trupa se izračuna po naslednji enačbi:

Ŷ = 64,53 – 0,876 × X1 + 0,181 × X2

pri čemer:

Ŷ = ocenjeni delež mesnatosti trupa,

X1 = debelina hrbtne slanine (vključno s kožo) v milimetrih, merjena pravokotno na hrbet trupa 6 cm od razpolovnice med tretjim in četrtim zadnjim rebrom,

X2 = debelina hrbtne mišice v milimetrih, merjena istočasno in na isti način kot X1.

Ta enačba velja za trupe, ki tehtajo med 60 in 120 kilogrami (topla masa).

Del 6

AUTOFOM III

1. Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „AutoFOM III“.

2. Naprava je opremljena s šestnajstimi ultrazvočnimi pretvorniki s frekvenco 2 MHz (Carometec A/S), med katerimi je obratovalna razdalja 25 mm. Podatki, dobljeni z ultrazvokom, vsebujejo meritve debeline hrbtne slanine, mišic in pripadajočih parametrov. Rezultati meritev se z uporabo računalnika pretvorijo v ocene deleža mesnatosti.

3. Delež mesnatosti v trupu se izračuna po naslednji enačbi:

Ŷ = 68,44293415 – (0,35254288 × R2P10) – (0,31514342 × R2P15) – (0,19383319 × R2P16) + (0,02067879 × R3P3) + (0,03303812 × R3P5) + (0,02479771 × R3P6) + (0,02710736 × R3P7) + (0,02310621 × R3P9) – (0,07075210 × R4P10)

pri čemer:

Ŷ = ocenjeni delež mesnatosti trupa,

R2P10, R2P15, R2P16,R3P3, R3P5, R3P6, R3P7, R3P9 in R4P10 so spremenljivke, ki jih meri AutoFOM III.

4. Merilne točke so opisane v delu II protokola, ki ga je Španija predložila Komisiji v skladu s členom 23(4) Uredbe Komisije (ES) št. 1249/2008 ( 2 ).

Ta enačba velja za trupe, ki tehtajo med 60 in 120 kilogrami (topla masa).

Del 7

ROČNA METODA (ZP)

1. Pravila iz tega dela se uporabljajo, kadar se razvrščanje prašičjih trupov opravi z „ročno metodo (ZP)“, pri kateri se meri z ravnilom.

2. Pri tej metodi se lahko uporabi ravnilo, pri čemer je razvrščanje določeno z ustrezno enačbo. Metoda temelji na ročnem merjenju debeline maščobnega tkiva in mišice na vzdolžni osi razkosanega trupa.

3. Delež mesnatosti trupa se izračuna po naslednji enačbi:

Ŷ = 59,89 – 0,821 × F + 0,157 × M

pri čemer:

Ŷ = predvideni odstotek mesnatosti trupa,

F = najmanjša debelina vidnega maščobnega tkiva (vključno s kožo) v milimetrih na vzdolžni osi razkosanega trupa v milimetrih, ki pokriva mišico M. gluteus medius,

M = debelina ledvene mišice v milimetrih, vidne v reži, kot najkrajša razdalja med sprednjim (lobanjskim) delom mišice M. glutaeus medius in gornjim (hrbtnim) robom hrbteničnega kanala.

Ta enačba velja za trupe, ki tehtajo med 60 in 120 kilogrami (topla masa).

▼M2

Del 8

CSB-IMAGE-MEATER

1. Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „CSB-Image-Meater“.

2. Glavni sestavni deli naprave CSB-Image-Meater so videokamera, osebni računalnik s kartico za analiziranje slike, zaslon, tiskalnik, krmilni mehanizem, mehanizem za razvrščanje in vmesniki. Meritve vseh štirih spremenljivk naprave CSB-Image-Meater se opravijo na razpolovnici v predelu stegna (okoli mišice gluteus medius); centralna enota pretvori izmerjene vrednosti v oceno deleža pustega mesa.

3. Vsebnost pustega mesa se izračuna po naslednji enačbi:

Ŷ = 68,39920953 – (0,39050694 × F) – (0,32611391 × V4F) + (0,07864716 × M) – (0,00762296 × V4M)

pri čemer je:

Ŷ = ocenjeni delež pustega mesa v trupu,

F = debelina slanine, kjer je njena plast nad mišico gluteus medius najtanjša (v milimetrih),

V4F = povprečna debelina celotne plasti slanine nad štirimi ledvenimi vretenci (imenovanimi VaF, VbF, VcF, VdF) (v milimetrih),

M = debelina mesa med kranialnim robom mišice gluteus medius in vretenčnim kanalom (v milimetrih),

V4M = povprečna debelina mesa nad štirimi ledvenimi vretenci (imenovanimi VaM, VbM, VcM, VdM) (v milimetrih).

Ta enačba velja za trupe, ki tehtajo med 60 in 120 kilogrami (topla masa).

▼M3

Del 9

gmSCAN

1. Pravila iz tega dela se uporabljajo, kadar se razvrščanje prašičjih trupov opravi z napravo, imenovano „gmSCAN“.

2. Naprava gmSCAN uporablja magnetno indukcijo za določanje dielektričnih lastnosti trupov brez stika. Merilni sistem sestavljajo številne oddajne tuljave, ki tvorijo magnetno polje z variabilno in šibko intenzivnostjo. Sprejemne tuljave pretvorijo signal iz motnje magnetnega polja, ki jo povzroči trup, v kompleksen električni signal, povezan z dielektričnimi parametri mišičnega in maščobnega tkiva trupa.

3. Vsebnost pustega mesa trupa se izračuna po naslednji enačbi:

Ŷ = 55,14067 + 1 598,66166 × (Q1/CW) – 579,58575 × (Q2/CW) + 970,83879 × (Q3/CW) – 0,18993 × CW,

pri čemer je:

Ŷ = ocenjeni delež pustega mesa v trupu;

Q1, Q2 in Q3 = odziv na magnetno indukcijo (v voltih) v predelu stegna, srednjem predelu oziroma ramenskem predelu;

CW = topla masa trupa (v kilogramih).

Ta enačba velja za trupe, ki tehtajo med 60 in 120 kilogrami (topla masa).